*……………(sz.) napirend*

*Előterjesztve: Egészségügyi, Szociális és Lakásügyi Bizottsághoz*

E L Ő T E R J E S Z T É S

**A Képviselő-testület 2016. október 27-ei rendes ülésére**

**Tárgy:** A Budapest Főváros II. Kerületi Önkormányzat Egészségügyi Szolgálata Alapító Okiratának módosítása

**Készítette**: ……………....…………………………..

Tomity Angéla alpolgármesteri referens

**Egyeztetve**: …………………………………………..

Dankó Virág alpolgármester

**Látta:** …………………………………………..

dr. Szalai Tibor jegyző

# A napirend zárt ülésen történő tárgyalást nem igényel

# Tisztelt Képviselő-testület!

Budapest Főváros II. Kerületi Önkormányzat Képviselő-testülete 2015. április 28-i ülésén a 91/2015.(IV.28.) képviselő-testületi határozatával egységes szerkezetben elfogadta Budapest Főváros II. Kerületi Önkormányzat Egészségügyi Szolgálata Alapító Okiratát.

Budapest Főváros II. Kerületi Önkormányzat Képviselő-testületének a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelete a 24/2016.(IX.23.) önkormányzati rendelettel módosításra került. A körzetmódosítást a 1021 Budapest, Lipótmezei út 1. szám alatti háziorvosi rendelő telephelyének megváltozása indokolta. Az érintett felnőtt háziorvosi körzetek betegeit 2016. október 1. napjától a 1021 Budapest, Széher út 71. szám alatt kialakított rendelőben látják el, amely változást az intézmény Alapító Okiratában is szükséges átvezetni.

A Magyar Államkincstár jelezte továbbá az Egészségügyi Szolgálaton keresztül, hogy az Alapító Okirat 1.2.2. pontjában a költségvetési szerv telephelyeinek felsorolásánál a telephelyek címe mellett a telephelyek megnevezésének is szerepelnie kell.

A fentieknek megfelelően az Egészségügyi Szolgálat közreműködésével elkészült a módosító okirat, valamint a módosítással egységes szerkezetbe foglalt Alapító Okirat.

Az Egészségügyi, Szociális és Lakásügyi Bizottság az előterjesztést megtárgyalta, véleményét a Képviselő-testület ülésén ismerteti.

Kérem a Tisztelt Képviselő-testületet a határozatok elfogadására.

**Határozati javaslatok**

1. A Képviselő-testület úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratának módosítását a jelen határozat melléklete szerinti tartalommal elfogadja.

**Felelős:** Polgármester

**Határidő:** azonnal

*A határozat elfogadásához minősített többségű szavazás szükséges.*

1. A Képviselő-testület úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratát a jelen határozat melléklete szerinti tartalommal, egységes szerkezetben elfogadja.

**Felelős:** Polgármester

**Határidő:** azonnal

*A határozat elfogadásához minősített többségű szavazás szükséges*

 Budapest, 2016. október 17.

**Dr. Láng Zsolt**

 polgármester

**Budapest Főváros II. Kerületi Önkormányzat**

I. határozat melléklete

**Egészségügyi Szolgálata**

**Alapító Okiratának**

**módosítása**

Budapest Főváros II. Kerületi Önkormányzat Egészségügyi Szolgálata a Budapest Főváros II. Kerületi Önkormányzat Képviselő-testülete által 2015. április 28-án kiadott, 91/2015.(IV.28.) számú Alapító Okiratát az államháztartásról szóló 2011. évi CXCV. törvény 8/A. §-a és a Képviselő-testület …………………………………………számú határozatára figyelemmel a következők szerint módosítom:

**Az Alapító Okirat 1. pontja helyébe a következő rendelkezés lép:**

1. **A költségvetési szerv megnevezése, székhelye, telephelye**
	1. A költségvetési szerv
		1. megnevezése: Budapest Főváros II. Kerületi Önkormányzat Egészségügyi Szolgálata
	2. A költségvetési szerv
		1. székhelye: 1027 Budapest, Kapás utca 22.
		2. telephelye(i):

|  |  |
| --- | --- |
| Jelenlegi szövegezés | Javasolt módosítás |
| Telephely megnevezése | Telephely megnevezése1. Budapest, Lotz K. u. 10.
2. Budapest, Községház u. 12.
3. Budapest, Rét u. 3.
4. Budapest, Csatárka u. 51.
5. Budapest, Feketesas u. 6.
6. Budapest, Tölgyfa u. 10.
7. Budapest, Pasaréti út 41-43.
8. Budapest, Pasaréti út 67-69.
9. Budapest, Komjádi u. 3.
10. Budapest, Vérhalom tér 10.
11. Budapest, Széher út 71.
12. Budapest, Henger u. 1.
13. Budapest, Kútföldi u. 1/a.
14. Budapest, Margit krt. 64/b.
15. Budapest, Margit krt. 99.
16. Budapest, Fillér u. 4-6.
17. Budapest, Fillér u. 12.
18. Budapest, Marczibányi tér 1-3.
19. Budapest, Ady Endre u. 1.
20. Budapest, Hunyadi J. u. 81-85.
21. Budapest, Szabadság u. 23.
22. Budapest, Varsányi Irén u. 4. földszint
 |
| Telephely címe11. 1021 Budapest. II. ker., Lipótmezei út 1. | Telephely címe11. 1021 Budapest II. ker., Széher út. 71. |

**Az Alapító Okirat Záradéka helyébe a következő rendelkezés lép:**

 **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2015. április 28-án kelt, 91/2015.(IV.28) képviselő-testületi határozat okiratszámú alapító okiratot visszavonom.

Kelt: Budapest, 2016 ……

P.H.

Láng Zsolt

polgármester

**ALAPÍTÓ OKIRAT**

II. határozat melléklete

**Az államháztartásról szóló 2011. évi CXCV. törvény 8/A. §-a alapján a(z)**

**Budapest Főváros II. Kerületi Önkormányzat Egészségügyi Szolgálata**

**Alapító Okiratát a következők szerint adom ki**

**1. A költségvetési szerv megnevezése, székhelye, telephelye**

1.1. A költségvetési szerv

1.1.1. megnevezése: Budapest Főváros II. Kerületi Önkormányzat Egészségügyi Szolgálata

1.2. A költségvetési szerv

1.2.1. székhelye: 1027 Budapest, Kapás utca 22.

1.2.2. telephelye(i):

|  |  |  |
| --- | --- | --- |
|  | Telephely megnevezése | Telephely címe |
| 1 | Budapest, Lotz K. u. 10. | 1026 Budapest II. ker., Lotz K. u. 10. |
| 2 | Budapest, Községház u. 12. | 1028 Budapest II. ker., Községház u. 12. |
| 3 | Budapest, Rét u. 3. | 1022 Budapest II. ker., Rét u. 3.  |
| 4 | Budapest, Csatárka u. 51. | 1025 Budapest II. ker., Csatárka u. 51. |
| 5 | Budapest, Feketesas u. 6. | 1027 Budapest II. ker., Feketesas u. 6.  |
| 6 | Budapest, Tölgyfa u. 10. | 1027 Budapest II. ker., Tölgyfa u. 10.  |
| 7 | Budapest, Pasaréti út 41-43. | 1026 Budapest II. ker., Pasaréti út 41-43.  |
| 8 | Budapest, Pasaréti út 67-69. | 1026 Budapest II. ker., Pasaréti út 67-69. |
| 9 | Budapest, Komjádi u. 3. | 1023 Budapest II. ker., Komjádi u. 3. |
| 10 | Budapest, Vérhalom tér 10. | 1025 Budapest II. ker., Vérhalom tér 10.  |
| 11 | Budapest, Széher út 71. | 1021 Budapest II. ker., Széher út 71. |
| 12 | Budapest, Henger u. 1. | 1027 Budapest II. ker., Henger u. 1. |
| 13 | Budapest, Kútföldi u. 1/a. | 1029 Budapest II. ker. Kútföldi u. 1/a. |
| 14 | Budapest, Margit krt. 64/b. | 1027 Budapest II. ker., Margit krt. 64/b.  |
| 15 | Budapest, Margit krt. 99. | 1024 Budapest II. ker., Margit krt. 99. |
| 16 | Budapest, Fillér u. 4-6. | 1024 Budapest II. ker., Fillér u. 4-6.  |
| 17 | Budapest, Fillér u. 12. | 1024 Budapest II. ker., Fillér u. 12.  |
| 18 | Budapest, Marczibányi tér 1-3. | 1022 Budapest II. ker., Marczibányi tér 1-3. |
| 19 | Budapest, Ady Endre u. 1. | 1024 Budapest II. ker., Ady Endre u. 1.  |
| 20 | Budapest, Hunyadi J. u. 81-85. | 1028 Budapest II. ker., Hunyadi J. u. 81-85.  |
| 21 | Budapest, Szabadság u. 23. | 1028 Budapest II. ker., Szabadság u. 23. |
| 22 | Budapest, Varsányi Irén u. 4. földszint  | 1027 Budapest II. ker., Varsányi Irén u. 4. földszint |

1. **A költségvetési szerv alapításával és megszűnésével összefüggő rendelkezések**
	1. A költségvetési szerv alapításának dátuma: 1993. 02.15.
2. **A költségvetési szerv irányítása, felügyelete**
	1. A költségvetési szerv, irányító szervének/felügyeleti szervének
		1. megnevezése: Budapest Főváros II. kerületi önkormányzat képviselő-testülete
		2. székhelye: 1024 Budapest, Mechwart liget 1.
3. **A költségvetési szerv tevékenysége**
	1. A költségvetési szerv közfeladata: Szakorvosi járóbeteg-ellátás
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 862200  | Szakorvosi járóbeteg-ellátás |

* 1. A költségvetési szerv alaptevékenysége:
		1. Az önkormányzati vagyonnal való gazdálkodással kapcsolatos feladatok

Az önkormányzati vagyon - ingatlanok és más vagyontárgyak, vagyoni értékű jogok - üzleti célú használatba, haszonbérbe adásával, állagmegóvásával, felújításával, adás-vételével és más módon történő hasznosításával, kezelésével összefüggő feladatok ellátása. Nem ebbe a funkcióba tartozik: a más közfeladat ellátásával összefüggő, annak részét képező vagyongazdálkodási feladatok.

* + 1. Veszélyes hulladék begyűjtése, szállítása, átrakása

Az olyan veszélyes hulladék (beleértve az egészségügyi és a biológiai hulladék), amely veszélyt jelenthet az emberi egészségre vagy a környezetre, és amelynek kezelése törvényben vagy rendeletben előírt speciális módszert igényel összegyűjtésével összefüggő feladatok ellátása.

* + 1. Háziorvosi alapellátás:

A beteg vizsgálatával, egészségi állapotának észlelésével és ellenőrzésével, rendszeres, alkalomszerű és azonnali sürgősségi beavatkozások elvégzésével, gyógyszer és gyógyászati segédeszköz rendelésével, valamint járóbeteg-szakellátásba vagy fekvőbeteg-gyógyintézetbe történő beutalásával összefüggő feladatok ellátása.

* + 1. Járóbetegek gyógyító szakellátása:

A szakorvos által végzett alkalomszerű egészségügyi ellátással, fekvőbeteg-ellátást nem igénylő krónikus betegség esetén a folyamatos szakorvosi gondozással, valamint a speciális diagnosztikai és terápiás hátteret igénylő szakellátásokkal összefüggő feladatok ellátása.

* + 1. Járóbetegek gyógyító gondozása:

A fekvőbeteg-ellátást nem igénylő, krónikus betegség esetén a folyamatos szakorvosi gondozással, betegek felkutatásával összefüggő feladatok ellátása.

* + 1. Fogorvosi alapellátás:

Az egészségügyi alapellátás körében megszervezett fogorvosi alapellátással összefüggő feladatok ellátása.

* + 1. Fogorvosi szakellátás:

A fogorvosi szakellátásokkal (szájsebészeti ellátással, fogszabályozással, parodontológiával, gyermekfogászattal, iskolai fogászattal, fogászati röntgennel) összefüggő feladatok ellátása.

* + 1. Egészségügyi laboratóriumi szolgáltatások:

Az önállóan, nem más funkció keretében végzett klinikai laboratóriumi, kórbonctani és kórszövettani, mikrobiológiai vizsgálatokkal összefüggő feladatok ellátása.
Nem ebbe a funkcióba tartozik: a járóbeteg-ellátás, fekvőbeteg-ellátás keretében végzett laboratóriumi szolgáltatások.

* + 1. Képalkotó diagnosztikai szolgáltatások:

Az önállóan, nem más funkció keretében végzett képalkotó diagnosztikai vizsgálatokkal összefüggő feladatok ellátása.

Nem ebbe a funkcióba tartozik: a járóbeteg-ellátás, fekvőbeteg-ellátás keretében végzett képalkotó diagnosztikai szolgáltatások.

* + 1. Fizikoterápiás szolgáltatás:

Az orvosi, szakorvosi, háziorvosi tevékenységen kívüli, jogilag engedélyezett humán-egészségügyi tevékenységként végzett fizikoterápiás szolgáltatásokkal összefüggő feladatok ellátása.

* + 1. Természetgyógyászat

Az orvosi szakképesítéshez nem kötött természetgyógyászati tevékenységekkel összefüggő feladatok ellátása.

* + 1. Egyéb paramedikális szolgáltatás

Az orvosi szakképesítéshez nem kötött, a beteg otthonában vagy nem egészségügyi intézményben nyújtott egészségügyi szolgáltatásokkal, valamint a talajból nyert természeti és éghajlati tényezők igénybevételével történő ellátással összefüggő feladatok.

* + 1. Foglalkozás-egészségügyi alapellátás:

A munkát végző személy egészségének a megóvása, munkahelyi betegségek kialakulásának megelőzése érdekében alkalmazott egészségügyi alapellátásokkal összefüggő feladatok.

* + 1. Család és nővédelmi egészségügyi gondozás:

A gyermekvállalás optimális körülményeinek elősegítése céljából az anya fogamzás előtti gondozásával, a genetikai tanácsadással, a termékenységi ciklus alatti gondozással, a családtervezési ismeretek és a fogamzásgátló módszerek megismertetésével, valamint a nők fokozott védelméhez szükséges összetett megelőzési tevékenységgel, egészségvédelemmel, valamint az anya és a 0-3 éves gyermek védőnői gondozásával összefüggő feladatok ellátása.

* + 1. Ifjúság-egészségügyi gondozás:

Az iskola-egészségügyi ellátással, a védőnői gondozással, a 3-18 éves korú gyermekek egyéb ifjúság-egészségügyi gondozásával összefüggő feladatok ellátása.

* + 1. Fertőző megbetegedések megelőzése, járványügyi ellátás

A fertőző megbetegedések, a járványok megelőzése és leküzdése, valamint az emberi szervezet betegségekkel szembeni ellenálló-képességének fokozása érdekében a védőoltások, a járványügyi érdekből végzett szűrővizsgálatok megszervezésével, a fertőző betegek bejelentésével, a kötelező orvosi vizsgálatokkal, a járványügyi elkülönítéssel, megfigyeléssel, zárlattal és ellenőrzéssel, járványügyi intézkedés végrehajtása érdekében meghatározott személy felkutatásával, a fertőző betegek szállításával, a fertőtlenítéssel, rovarok és egyéb ízeltlábúak, valamint rágcsálók irtásával és egyéb járványügyi intézkedésekkel összefüggő feladatok ellátása.

* + 1. Nem Fertőző megbetegedések megelőzése

A lakosság egészségi állapotának javítása, az egészség megőrzése érdekében a népegészségügy fogalom- és feladatkörébe tartozó tevékenységekkel, valamint az egészségfejlesztés keretében a megelőzéssel és az egészségneveléssel összefüggő feladatok ellátása.

* + 1. Élelmezés és táplálkozás egészségügyi felügyelet ellenőrzés tanácsadás

Az emberi közfogyasztás céljára szolgáló élelmiszer előállításához, forgalomba hozatalához szükséges, valamint a közreműködő szervezetekre vonatkozó egészségügyi követelmények meghatározásával és ellenőrzésével, a mérgezések és fertőzések kivizsgálásával és megelőzésével, a lakosság táplálkozási helyzetére vonatkozó vizsgálatok végzésével és táplálkozási ajánlások kidolgozásával, a lakosság felvilágosításával, oktatásával, nevelésével összefüggő feladatok ellátása.

* + 1. Egészségügyi szakmai képzés

Az [Eütv. 115. §](http://uj.jogtar.hu/) és [116. §-a](http://uj.jogtar.hu/) által meghatározott, és speciális jellege miatt más funkcióba nem besorolható, egészségügyi ágazati szakmai képzések, melyek célja a képzési fokoknak és szinteknek megfelelő elméleti és gyakorlati szakmai ismeretek nyújtása, szinten tartása és fejlesztése a tudomány korszerű színvonalának és az egészségügyi ellátás igényeinek megfelelően. Idetartoznak különösen az egészségügyi szakirányú szakmai képzéssel, az egészségügyi felsőfokú szakirányú szakmai képzéssel, egészségügyi szakmai továbbképzéssel és az egészségügyi szakirányú szakmai továbbképzéssel összefüggő feladatok. A funkciót csak az ETI, EEKH, az orvostudományi egyetemek, valamint azok az egészségügyi szolgáltatók használhatják, melyek a 2010-ben induló új típusú szakképzés keretében közalkalmazottakat foglalkoztatnak. Feladatmutató: egészségügyi szakmai képzésben részt vevők száma tárgyév október 30-án(fő)

* + 1. Iskolarendszeren kívüli egyéb oktatás, képzés

Valamely tevékenység végzéséhez jogszabályban előírt kötelező felkészítő képzésekkel (így különösen az örökbe fogadni szándékozók, a nevelőszülők, a családi napközit és házi gyermekfelügyeletet működtetők felkészítő képzése) összefüggő feladatok ellátása; az olyan oktatással és képzéssel összefüggő feladatok ellátása, amelyek nem adnak hivatalosan elismert oklevelet, diplomát, a felnőttképzési törvény szerint szakmai képzésnek minősülnek, ugyanakkor korábban megszerzett szakképesítéssel betöltött foglalkozás, munkakör eredményesebb, magasabb szintű ellátásához szükséges kompetenciát nyújtanak; valamint az elsősorban felnőtteknek ajánlott és tartott, olyan oktatással és képzéssel összefüggő feladatok ellátása, amelyek nem adnak hivatalosan elismert oklevelet, diplomát és a felnőttképzési törvény szerint nyelvi, általános, illetve szakmai képzésnek minősülnek.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | Kormányzati funkciószám | Kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 051050 | Veszélyes hulladék begyűjtése, szállítása, átrakása |
| 3 | 072111 | Háziorvosi alapellátás |
| 4 | 072210 | Járóbetegek gyógyító szakellátása |
| 5 | 072230 | Járóbetegek gyógyító gondozása |
| 6 | 072311 | Fogorvosi alapellátás |
| 7 | 072313 | Fogorvosi szakellátás |
| 8 | 072420 | Egészségügyi Laboratóriumi szolgáltatások |
| 9 | 072430 | Képalkotó diagnosztikai szolgáltatások |
| 10 | 072450 | Fizikoterápiás szolgáltatás |
| 11 | 072470 | Természetgyógyászat |
| 12 | 072480 | Egyéb paramedikális szolgáltatás |
| 13 | 074011 | Foglalkozás egészségügyi alapellátás |
| 14 | 074031 | Család és nővédelmi egészségügyi gondozás |
| 15 | 074032 | Ifjúsági-egészségügyi gondozás |
| 16 | 074040 | Fertőző megbetegedések megelőzése, járványügyi ellátás |
| 17 | 074051 | Nem fertőző megbetegedések megelőzése |
| 18 | 076070 | Élelmezés és táplálkozás egészségügyi felügyelet ellenőrzés tanácsadás |
| 19 | 094130 | Egészségügyi szakmai képzés |
| 20 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe: A mindenkor érvényes és hatályos területi ellátási kötelezettség szerint.
1. **A költségvetési szerv szervezete és működése**
	1. A költségvetési szerv vezetőjének megbízási rendje:

Budapest Főváros II. Kerületi Önkormányzat Képviselő-testülete nevezi ki az Egészségügyi Szolgálat főigazgatóját, a Munka Törvénykönyvéről szóló 2012. évi I. törvény rendelkezései alapján.

A főigazgatója felett a munkáltatói jogkört a Képviselő-testület, illetve a Polgármester gyakorolják az alábbiak szerint: Az Önkormányzat Képviselő-testülete az Egészségügyi Szolgálat főigazgatójának kinevezése, felmentése. A Polgármester az Egészségügyi Szolgálat főigazgatójával kapcsolatos egyéb munkáltatói jogok gyakorlása.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | Foglalkoztatási jogviszony | Jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | megbízásos jogviszony | a Polgári Törvénykönyvről szóló 2013. évi V. törvény  |
| 3 | megbízásos jogviszony | az egészségügyi tevékenység végzésének egyes kérdéseiről szóló 2013. évi LXXIV. törvény |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2015. április 28. napján kelt, 91/2015.(IV.28.) képviselő-testületi határozat okiratszámú alapító okiratot visszavonom.

Kelt: Budapest, 2016 ……

P.H.

Láng Zsolt